Lazinkos
Lazinkos – kaimas Ignalinos rajono savivaldybėje, 8 km į pietryčius nuo Didžiasalio. Pro kaimą teka Birvėta, pietuose eina Lietuvos valstybės siena su Baltarusija. Toliau šiaurėje tyvuliuoja Birvėtos žuvininkystės tvenkiniai, pietvakariuose prasideda Adutiškio miškai. Į Lazinkas veda vieškelis  1444  Sekonys–Lazinkos , taip pat eina keliukai į Rimaldiškę, Dysną, Vosiūnus. Kaimas išlaikęs tradicinę rytų aukštaičių architektūrą su dvigalėmis pirkiomis, gausiais želdynais.